- Hindi News
- National
- ट्रक से खाली हो रहा था चोरी का कोयला ड्राइवर गिरफ्तार व ट्रक जब्त किया गया
ट्रक से खाली हो रहा था चोरी का कोयला ड्राइवर गिरफ्तार व ट्रक जब्त किया गया
ईंट भट्ठा में दिन दहाड़े ट्रक से खाली हो रहा चोरी का कोयला पुलिस ने पकड़ा है। मामले में चालक को गिरफ्तार कर ट्रक को जब्त कर लिया गया है।
खांड़ा निवासी मनमोहन साहू के ईंट भट्ठा में शनिवार को दिन के करीब 2 बजे ट्रक क्रमांक सीजी 16 ए 1659 जिसमें लगभग 20 टन कोयला लोड था जो कि खाली होने जा रहा था। पटना थाना प्रभारी शिवेन्द्र राजपूत को मुखबिर से सूचना मिली कि कोयला 2 नंबर का है। बिना देर किए पुलिस ने घेरा बंदी कर ट्रक को जब्त कर ट्रक चालक जय सिंह पिता राजनारायण सिंह 45 साल थाना पोंड़ी चिरमिरी को धारा 41 (1-4) 379 के तहत गिरफ्तार कर पूछताछ शुरू की। वैध कागजात प्रस्तुत न कर पाने के कारण पुलिस द्वारा कार्रवाई की गई है। ड्रायवर ने ट्रक मालिक का नाम पुलिस को नहीं बताया है वहीं थाना प्रभारी ने बताया कि ईट भट्ठा संचालक मनमोहन साहू को भी नोटिस देकर संचालित ईंट भट्ठे का कागजात पेश करने की बात कही गई है। इसी प्रकार पटना थाना क्षेत्र के अंतर्गत कटोरा, करहिया खांड़, कटकोना, टेमरी, अंगापूटा, खांड़ा, चिरगुड़ा, अमहर, तेंदुआ, व कालरी क्षेत्रों में सैकड़ों अवैध ईंट भट्ठा संचालित हैं। इन पर संबंधित अधिकारियों द्वारा अभी तक कोई बड़ी कार्रवाई नहीं की गई है। इससे ईंट भट्ठा संचालकों के हौसले बुलंद हैं । कटोरा साइडिंग से 2 नंबर का कोयला आसानी से मिल जाता है।
tgl_Latn sot_Latn hin_Deva hin_Deva hin_Deva hin_Deva